google/wiki40b huggingface dataset:
Zeus

Si Zeus (Sinaunang Griyego: Ζεύς, Zefs, Zeús; Δίας, Diós, "banal na hari") ay ang pinuno ng mga diyos at ang diyos ng kalangitan at ng kulog sa mitolohiyang Griyego. Siya ang nangingibabaw, pinakamakapangyarihan, pinakamataas, o supremong diyos ng sinaunang mga Griyego.  Ginagamit niyang sandata ang kidlat na may kasamang malakas na kulog, kaya't kilala rin siya bilang "Zeus ang Tagapagkulog" (Zeus the Thunderer).  Sa pamamagitan ng kidlat at kulog, napamunuan niya ang iba pang mga diyos upang makamit ang tagumpay laban sa mga higanteng nagnais na kuhanin mula sa Olimpiyanong mga diyos at diyosa ang pagtaban at pangingibabaw sa daigdig.  Partikular na ginagamit din ni Zeus ang kanyang sandatang kidlat at kulog sa tuwinang magagalit.  Kilala siya sa mitolohiyang Romano bilang Hupiter (Jupiter).  Sa mitolohiyang Etruskano, siya si Tinia.
Ama ni Zeus si Cronus (Saturno sa Romano).  Batay sa mitolohiyang Griyego, napag-alaman ni Cronus na mapapalitan siya sa pagkahari ng isa sa kanyang magiging mga anak. Kaya't nilulunok niya ang mga ito, sa bawat pagkakataon magsisilang ang kanyang asawang si Rhea, upang mapigilan ang kanyang pagkagapi. Nalunok niyang lahat ang kanyang mga naging anak kay Rhea, maliban na lamang kay Zeus na itinago ni Rhea sa pulo ng Creta sa Gresya.  Sa halip, ang nalunok ni Cronus ay isang batong ibinalot ni Rhea sa isang kasuotan.
Sa paglaki ni Zeus, napilit niya ang kanyang amang si Cronus na iluwa ang kanyang mga kapatid.  Nagkaroon sila ng kapangyarihan sa buong sanlibutan.  Sa pamamagitan ng palabunutan, nakapagtalaga sila kung sinu-suno ang mamumuno sa iba't ibang mga kaharian.  Naitalaga ni Zeus sa kanyang kapatid na lalaking si Poseidon (o Neptuno sa Romano) ang karagatan.  Sa isa pa niyang kapatid na lalaking si Hades (o Pluto sa Romano) napunta ang daigdig sa ilalim ng lupa o daigdig ng mga patay.
Nang maging Hari ng mga Diyos si Zeus, pinagharian niya ang lahat ng iba pang mga diyos at mga tao mula sa kanyang palasyong nasa itaas ng Bundok ng Olimpo, at nauupo sa isang ginintuang tronong may palamuting mga batong hiyas.  Mayroon ding nakapatong na isang koronang yari sa dahon ng mga laurel sa ibabaw ng kanyang ulo.  Natatanging mensahero niya ang agila.  Tinagurian din siyang Diyos ng Katarungan at Diyos ng mga Panunumpa (o mga Pangako) at Hospitalidad.
Wala nang iba pang mas higit na makapangyarihan kay Zeus, maliban na lamang sa Mga Kapalaran.  Walang magagawa si Zeus kapag pinagpasyahang kuhanin ng Mga Kapalaran ang buhay ng isang tao, gayundin kung nakapili na ang mga ito kung sino ang magwawagi sa isang digmaan.
Kabilang sa mga anak ni Zeus si Apollo (o Apollon), ang diyos ng araw, at si Artemis (o Diana), ang diyosa ng buwan.
Kanin at patani

Ang kanin at patani ay isang popular na pagkain sa buong Amerikang Latino at Turkiya.
Madalas binubuo ang pagkaing ito ng kanin na sinamahan ng mga kayumanggi, pula, o itim na patani (madalas ang Phaseolus vulgaris o Vigna unguiculata) at pinapalasahan sa iba't ibang pamamaraan. Ang bawat rehyon ay may sari-sariling pagtatangi. Sa Brasil, halimbawa, mas popular ang mga itim na patani sa Rio de Janeiro, Rio Grande do Sul, at Santa Catarina, habang ginagamit lang ito sa mga feijoada sa mga ibang bahagi ng bansa. Ang pinagdalubhasaan ng Bagong Orléans na red beans and rice ay madalas sinasamahan sa gilid ng tinapang longganisa o pinritong pork chop. Sa Turkiya, Dry beans and Rice ay Pangunahin na Sinasamahan sa Lamb Shank.
Sa maraming pook, ang kanin at patani ay madalas ihinahanda nang magkatabi sa halip na pinag-iisang-halo. Kahit ano pa man, itinuturing silang ulam o side dish upang samahan ang isang ulam ng karne o manok. Ipinapatong minsan ang karne o iba pang mga sangkap sa kanin at patani o kaya (di-gaano kadalas) pinag-iisang halo.
Amagong

Ang amagong ay isang uri ng mga palumpong na ginagamit sa paggawa ng mga tali. Ginagamit ang mga ugat nito sa paggamot ng mga karamdaman sanhi ng hindi maingat na pakikipagtalik.
Cooking With the Dazas

Ang Cooking With the Dazas ay isang palabas sa telebisyon sa Pilipinas ng ABS-CBN.
Jaime Camil

Si Jaime Camil ay isang artista sa Mehiko.
Takayama, Nagano

Ang Takayama ay isang bayan sa Nagano, bansang Hapon.
Habanero

Pangalan

Ipinapahiwatig ng pangalan na nagmula ito sa La Habana (Havana). Sa Ingles, minsan mali itong binabaybay bilang  habañero at binibigkas bilang  /ˌ(h)ɑːbəˈnjɛəroʊ/, dinadagdag ang tilda bilang hyperforeignism na ginaya ang jalapeño.
Ryan Eigenmann

Si Ryan Jonathan Villa Eigenmann o mas kilala bilang Ryan Eigenmann ay isang artista sa Pilipinas.
Judy Davis

Si Judy Davis ay isang kilalang artista sa sining ng Pelikula at Telebisyon.
Ginang Grundy

Si Ginang Grundy, Gng. Grundy, o Misis Grundy (sa orihinal na Ingles: Mrs. Grundy o Mrs Grundy) ay isang simbolo ng kagandahang-asal, kaangkupan, o propriyedad ng Britanya. Isa siyang tauhan sa Speed the Plough, isang dula ni Thomas Morton noong ika-18 daang taon. Bagaman laging natutukoy sa dula ni Morton, hindi naman talaga lumitaw sa mga eksena si Mrs. Grundy.
Seomoon Tak

Si Seomoon Tak ay isang mang-aawit sa Timog Korea.
Dōjinshi

Ang Dōjinshi (同人誌 kadalasang binabaybay bilang doujinshi) ay isang terminong Hapones na para sa gawang sariling nailathala, kadalasan sa mga ito ay ang mga magasin, mga manga o nobela. Kadalasang ang Dōjinshi ay gawa ng mga bihasa, sumasali rin ang mga propesyonal na artista bilang isang materyal na lathala sa labas ng regular na industriya. Ang salitang dōjinshi ay nanggaling mula sa dōjin (同人, sinasalin bilang "same person",  na ginagamit na pantukoy sa isang tao na tumitingala sa isang layunin o interes) at shi (誌 isang supikso na may pangkalahatang kahulugan na "periodical publication"). Bahagi ang Dōjinshi ng malawakang kaurian ng dōjin kasama ang, koleksiyong sining, anime, hentai at mga laro. Kadalasang tinatawag ng mga artistang dōjinshi bilang sākuru (サークル, circle).
Tinimbang Ka Ngunit Kulang

Buod ng pelikula

Pagala-gala si Kuala (Rodriguez), isang babaeng nasiraan ng ulo, na may maruruming damit at dusdusing buhok. Pinagkakatuwaan siya ng mga taumbayan. Tinutulak siya sa bubon ng tubig at halos nalulunod. Umakit si Berto (O'Hara), isang ketunging may pighati pagdating sa ugnayan sa kababaihan, kay Kuala na may isang laruang kalantog at dinala siya sa kanyang barungbarong sa libingan. Gumawa si Junior (De Leon) ng pagkakaibigan sa kanila, naghahamon sa mga pagbabawal ng kanyang ama na si Cesar Blanco (Garcia), isang politiko.
Humingi si Junior ng payo kay Berto hinggil sa kanyang mga problema sa isang kakatwang guro, G. Del Mundo (Nadres), na may pagkahaling sa kanya. May mga problema rin sina Junior sa kanyang kasintahan na si Evangeline (Koronel), na humimbang sa kanyang abay sa Santacruzan. Nilisan ng nagseselos na Junior ang prusisyon at hinanap ang kasamahan ni Milagros (Guillen), na hinibo siya.
Ang Asociacion de las Damas Cristianas ay naalingasngas nang matuklasan na si Kuala ay buntis. Napilitang tumira si Kuala sa ilalim ng pag-aandukha ng relihiyosang Lola Jacoba (Aguirre). Nagpakita si Junior at tinulungan ang buntis na Kuala sa paraan na maibalik sa barungbarong ni Berto.
Nang magsimulang dumugo, ang naunang karanasan sa panganganak ay sumapit sa kanyang pagbabalik-gunita. Nasiwalat siya bilang kulasisi ni Blanco, ama ni Junior. Pinilit si Kuala na ipalaglag ang bata sa isang malayong lugar. May nangyaring taliwas, at umalis ang aborsyonista at si Blanco, na iniwan siyang walang-malay at dumurugo. Ito ay isang nakalilingaw na karanasan na tumungo sa kawalan sa sarili.
Humangos si Berto upang magpadala ng isang manggagamot. Nang tumangging pumunta ang manggagamot, nagbanta si Berto na papatayin siya. Bago makarating sa barungbarong sa libingan, tumakas ang manggagamot. Sa kasunod na tugisan, binaril si Berto ng isa sa mga mamamayan ng bayan. Nang inalo ni Junior ang kanyang mamamatay na kaibigan, narinig ang mga iyak ng isang bagong panganak na sanggol. Luminaw ang isip ni Kuala sa isang saglit at nakilala si Cesar sa mga taong lumilibot sa kanya. Subali't bumalik ang alaala ng kanyang naunang pagkaagas at siya ay nawalan ng malay.

Pagsusuri sa pelikula

Isinasadula ang pelikula at hiniwagan ang bilang ng mga tauhan sa isang panghalimbawang pamayanan na pinukaw ng sigla ng tinubuang bayan ni Brocka sa San Jose, Nueva Ecija. Ang paglapat ng musika ay nagtatampok ng mga katutubong kagamitan tulad ng gong, kulating, gansa, kulintang, kubing at iba pa.
Pamantasang Federal ng Paraná

Ang Pamantasang Federal ng Paraná (Portuges: Universidade Federal do Paraná, UFPR, Ingles: Federal University ng Paraná) ay isang pampublikong unibersidad na nakabase sa lungsod ng Curitiba, Paraná, Brazil.   
Ang mga pasilidad ng unibersidad ay nakakalat sa kabisera ng Curitiba at iba pang mga lungsod ng Estado ng Paraná. Nag-aalok ito ng mga kursong di-gradwado, 44 titulong doktor, 66 masterado at 5 propesyonal na masterado. 
Ang mga aklatan ng unibersidad ay may higit sa 400,000 libro at tesis pati na rin libu-libong peryodikal.
202 Chryseïs

Ang 202 Chryseïs ay isang planetang hindi pangunahin.
Jose Mari

Si Jose Mari ay isang artista sa Pilipinas.
Pagbabagong Taika

Ang mga Pagbabagong Taika (大化の改新 Taika no kaishin) ay isang lipon ng mga doktrina na itinatag ni Emperador Kōtoku sa taong 646.
Kämpfer

Buod

Umiikot ang buod kay Natsuru Senō, isang normal na lalaking pang-sekundarya na may asul na buhok. Isang araw, nagising siya para maghanap ng kanyang makakasamang babae. Isang abubot na tigre na may pangalang "Harakiri Tora" ang pumunta para mabuhay at sabihin na siya ay napili bilang isang "Kämpfer", isang babaeng manlalaban. Kapalaran ng Kämpfer ang lumaban sa iba pang Kämpfer. Nagsimula ang kuwento nang sagupain siya ng isang hindi kilalang babae na nagkataong isa ring Kämpfer.

Magaang na nobela

Isinulat ang seryeng magaan na nobela ni Toshihiko Tsukiji, kasama ang ilustrasyon ng Senmu, ay nailabas sa ilalim ng imprentang MF Bunko J ng Media Factory, na may 15 bolyum ang nailabas sa pagitan ng 24 Nobyembre 2006 at 25 Marso 2010. Sinasakop ng pangnahing serye ang 12 bolyum, habang ang tatlong natitira ay maiikling koleksiyon ng kuwento.

Manga

Isang adapsiyong manga, na isinulat ni Tsukiji at inilustra ni Yu Tachibana, ang sinimulang inuran noong Abril 2008 na babasahin ng Monthly Comic Alive. Ang unang bolyum ng tankōbon ay nailabas noong 23 Oktubre 2008; noong 23 Pebrero 2010, apat na bolyum ang naipalabas.
Ang Pulubi at ang Prinsesa

Ang Ang Pulubi at ang Prinsesa ay isang pelikula mula sa Pilipinas sa direksiyon ni Jerry Lopez Sineneng at panulat ni Elenna Ongkiko.
AB Liner

Ang AB Liner Inc. ay isang kompanya ng bus sa Pilipinas na nakahimpilan sa Guinayangan, Lalawigan ng Quezon. Ito ay itinatag noong dekada nobenta (1990s).
Sarsi (inumin)

Ang Sarsi ay isang tatak ng sarsapilla soft drink, magkatulad sa serbesa, mabibili sa buong timog silangang Asya. Sa Pilipinas at Malaysia, ang Sarsi ay pangalan din na associated na inumin
Sazae-san

Ang Sazae-san ay isang palabas sa telebisyon sa bansang Hapon.
Pampalambot ng laman

Ang pampalambot ng laman ay maaaring tumukoy sa isang kagamitan o sustansiyang ginagamit sa pagpapalambot ng laman.
Pinapalambot ng paggamit ng masong pangkarne ang laman sa pamamagitan ng pagpapahina ng mga hibla. Sa ganito, napapadali ang pagnguya sa laman o karne. Nakakatulong din ang maso sa paghanda ng isteyk ng mababang kalidad, na higit pang napapahusay kapag iniihaw o piniprito ito.
Maaari ring gamitin ang mga sustansiya o ensima bilang pampalambot ng laman. Ilan sa mga halimbawa nito ang yogur, serbesa,, o alak. Pagdating sa alak, ang pangkalahatang tuntunin ay ang alak pula ay para sa karneng pula at alak puti para sa manok, gulay, at isda.Dahil sa init ng pagluto, nawawala rin ang tama at lasa ng alkool.
Mariana Ochoa

Si Mariana Ochoa ay isang artista sa Mehiko.
Raul Lee

Si Raul Lee ay isang politiko sa Pilipinas.
Figaro Ceng

Si Figaro Ceng ay isang artista sa Taiwan.
Dongtai

Ang Lungsod ng Dongtai ay isang lungsod sa probinsiya ng Jiangsu sa bansang Tsina.
Pangyayaring malaking oksihenasyon

Ang pangyayaring malaking oksihenasyon o Great Oxygenation Event (GOE) na tinatawag ring Oxygen Catastrophe o Oxygen Crisis o Great Oxidation ang sinanhing biyolohikal na paglitaw ng malayang oksiheno sa atmospero ng mundo. Ang mga ebidensiyang heolohikal, istopiko, at kimikal ay nagmumungkahing ang pagbabagong ito ay nangyari noong mga 2.4 bilyong taong nakakaraan. Ang Cyanobacteria na lumitaw noong mga 200 milyong taon bago ang GOE ay nagsimulang lumikha ng oksiheno sa pamamagitan ng photosynthesis. Bago ang GOE, ang anumang malayang oksiheno na kanilang nalikha ay kimikal na nabibihag ng mga natunaw na bakal o mga materyang organiko. Ang GOE ang punto nang ang mga oksihenong sink at naging saturado at hindi na mabihag ang lahat ng ang mga oksihenong nalilikha ng cyanobacterial photosynthesis. Pagkatapos ng GOE, ang sobrang malayang oksiheno ay nagsimulang magtipon sa atmospero ng mundo.
Larawang-guhit na pang-inhenyeriya

Ang larawang-guhit na pang-inheyeriya ay isang uri ng teknikal na pagguhit na ginagamit upang buo at malinaw na mailarawan ang mga kakailanganin ng mga ininhenyerong bagay. Lumikha ang inhenyeriyang pagguhit (ang gawain) ng mga larawang pang-inhenyeriya (mga dokumento). Hindi lamang ito pagguhit ng mga larawan, bagkus ito ay isang wika -- isang wikang grapikal na nagiging tulay ng mga kaisipan at impormasyon. Higit sa lahat, ito ang nagiging komunikasyon sa pagitan ng inhenyero na siyang taga-disenyo ng isang bahagi at ng mga manggagawa na siyang gagawa nito.

Relasyon sa masining na pagguhit

Ang inhenyeriyang pagguhit at masining na pagguhit ay parehong uri ng pagguhit, at maari ring tawaging "pagguhit" lamang sa mas simpleng konteksto. Ang inhenyeriyang pagguhit ay may pagkakatulad sa masining na pagguhit dahil pareho silang nakalilikha ng mga larawan. Kung ang layunin ng masining na pagguhit ay ang paglalarawan ng subdyektibong emosyon, ang layunin naman ng inhenyeriyang paggihit ay ang paglalarawan ng mga obdyektibong impormasyon. Ang isa pang pagkakaiba nila ay, ang masining na pagguhit ay nauunawaan ng lahat ng tao (kahit na magkakaiba ang kanilang interpretasyon), samantala, ang pag-unawa sa inhenyeriyang pagguhit ay nangangailangan ng pag-eensayo (katulad ng ibang wika); ngunit mayroon ring mataas na uri ng obdyektibong pagkakatulad ng interpretasyon (katulad rin ng ibang wika). Ang inhenyeriyang pagguhit ay lumago na at naging isang wikang mas tiyak at malinaw kasa sa iba; at dahil doon, mas malapit na ito sa wikang programming kung pagbabatayan ang kakayanan nitong makipag-usap. Ang inhenyeriyang pagguhit ay gumagamit ng iba't ibang paraan upang maihatid ang impormasyon sa tiyak at malinaw na paraan.

Relasyon sa ibang uri ng teknikal na pagguhit

Ang paraan ng paggawa ng mga larawang pang-inhenyeriya, at ang kakayahang gumawa ng mga ito, ay kadalasang tinutukoy bilang teknikal na pagguhit o drafting (o draughting sa ibang pagbabaybay), bagamat ginagamit rin ang teknikal na pagguhit sa mga disiplinang hindi bahagi ng inhenyeriya (tulad ng arkitektura, landscaping, paggawa ng kabinet, paggawa ng daan, at paggawa ng kasuotan). Ang mga manggagawang nasa kalakalan ng inhenyeriyang pagguhit ay tinatawag na draftsmen (o draughtsmen dati). Bagamat ang mga terminolohiyang ito ay ginagamit pa rin ngayon, ang mga terminolohiyang hindi tumutukoy ng kasarian tulad ng draftsperson at drafter ay ang karaniwang ginagamit ngayon.
Tur

Si Tur ay isang mitikong hari ng Turān at tauhan sa Shāhnāmeh ni Ferdowsi. Isa siya sa tatlong anak ni Feraydun.
Andrei Gromyko

Si Andrei Andreyevich Gromyko (Hulyo 18 [S A.S. Hulyo 5] 1909 - Hulyo 2, 1989) ay isang pulitiko komunista Sobyet noong panahon ng Digmaang Malamig. Naglingkod siya bilang Minister of Foreign Affairs (1957-1985) at bilang Tagapangulo ng Presidium ng Supreme Soviet (1985-1988). Si Gromyko ang responsable para sa maraming mga desisyon sa patakarang panlabas ng Sobyet hanggang siya ay nagretiro noong 1988. Noong 1940s, ang mga eksperto sa Kanluran ay tumawag sa kanya na si Mr. Nyet ("Mr. No") o "Grim Grom", dahil sa madalas niyang paggamit ng Soviet veto sa ang Konseho ng Seguridad ng United Nations.
Shunsuke Takasugi

Si Shunsuke Takasugi (高杉 俊介, 高杉 俊价 Takasugi Shunsuke, ipinanganak Hulyo 22, 1949) ay isang artista at mang-aawit sa bansang Hapon. Ang kanyang tunay na pangalan ay Naoki Iwata (岩田 直樹 Iwata Naoki).  Kilala siya sa pagganap sa 
Kamen Rider Super-1.
Makarov

Kasaysayan

Itinatag ito noong 1892, at tinawag itong Shirutoru (知取町) noong 1905–1945, sa panahong nasa ilalim ng Imperyo ng Hapones ang katimugang bahagi ng Sakhalin. Pinalitan ito sa Makarov (mula kay Almirante Stepan Makarov) noong 1946, kung kailang ginawaran din ito ng katayuang panlungsod.
Luya

Katangian

Maaari itong itabi sa repridyeretor nang walang taning sa panahon.
Lego

Ang Lego ay isang laruang brick na ginagawa ng The Lego Group. Ang pangalang Lego ay nanggagaling sa leg godt o maglaro ng mabuti.

Kasaysayan

Noong 1932, nagsimulang gumawa si Ole Kirk Christiansen (1891-1958), isang karpintero sa Billund, Denmark, ng mga laruang gawa sa kahoy para sa kanyang mga anak. Gumawa siya ng kumpanyang tinawag niyang Lego noong 1934.
Noong 1947, nagsimula siyang gumamit ng plastik. Noong 1949, nadiskubre ni Christiansen and kilalang-kilalang mga bricks ng Lego, na tinawag niyang Automatic Binding Bricks.
Nang mamatay si Christiansen, sumunod sa kanya ang kanyang pangatlong anak na si Godtfred Kirk Christiansen sa pamamahala sa The Lego Company. Noong 1969, unang iginawa ang Lego Duplo, ang Legong pambata.
Noong 1978, unang ipinalabas ang mga minifigures, ang mga tao ng Lego.
Rafael Rodríguez Arias

Si Rafael Rodríguez Arias ay naglingkod bilang Kastilang Gobernador-Heneral ng Pilipinas.
Jaycee Parker

Si Jaycee Parker ay isang artista sa Pilipinas.
Pambansang Pamantasang Australiyano

Ang Pambansang Pamantasang Australiyano (Ingles: Australian National University o ANU) ay isang pambansang unibersidad sa pananaliksik na matatagpuan sa Canberra, kabisera ng Australia. Ang pangunahing kampus nito ay nasa Acton, na sumasaklaw sa pitong kolehiyo, bilang karagdagan sa maraming mga pambansang akademya at instituto.
Itinatag noong 1946, ito ay ang tanging unibersidad na nalikha sa pamamagitan ng ang Parliyamento ng Australia. Orihinal na isang unibersidad sa antas postgrado, nagsimula ang ANU na maghain ng kursong undergraduate noong 1960 nang maisanib dito ang Canberra University College, na itinatag noong 1929 bilang isang campus ng Unibersidad ng Melbourne. Ang ANU ay merong 10,052 undergraduate at 10,840 postgraduate students at 3,753 kawani.Ang unibersidad ay may kabuuang kaloob na Au$1.13 bilyon para sa taong 2012.
Maggi

Ang Maggi (pagbigkas sa wikang Italyano: [ˈmaːddʒi]; [ˈmadʒi]) ay isang tatak ng bullion cube, noodle, seasoning at sopas na pagmamayari ng Nestlé. Ito ay ipinakilala noong 1885, subalit na-acquired ito sa Nestlé noong 1947.
Tunog

Ang tunóg ay isang naglalakbay na alon o pagaspas, na isang osilasyon o pagpapabalik-balik ng presyong pinadaraan o dumaraan sa isang solido, likido, o gas, at binubuo ng mga frequency o pagpapaulit-ulit sa loob ng nasasakupan ng pandinig at may sapat na antas ng lakas upang marinig, o ang sensasyon o pag-igting na nagpapasigla sa mga organo ng pandinig dahil sa ganitong mga pagyanig o bibrasyon. Kasingkahulugan o may kaugnayan ito sa mga salitang: pagukpok, haguthot, kugkog, kaluskos, kalatis, hagutak (ang tunog ng paglalakad sa putik), hagunghong (tunog ng rumaragasang tubig), lagunlong (tunog ng tagaktak ng isang talon), ingay, dagundong, at alingayngay.

Longitudinal at transverse waves

Dumadaloy ang tunog sa gas, plasma at likido bilang longitudinal waves, na tinatawag rin na compression waves. Kinakailangan nito ng isang medyum upang lumaganap. Sa mga solid, ang tunog ay pwedeng dumaloy bilang parehong longitudinal at transverse waves. Ang mga longitude waves ay epekto ng salitang pwersa galing sa punto ng balanse, na nagdudulot ng mga rehiyon ng compression at rarefaction, habang ang transverse waves (sa mga solid), ay mga wave ng salitang stress sa 90° anggulo sa direksyon ng paglalaganap. Pwedeng makita ang mga sound waves bilang parabolic mirrors o mga bagay na gumagawa ng tunog.
Pabalik balik ang pwersang dala ng sound wave patungo sa potential energy ng extra compression (sa lagay ng longitudinal waves) o later displacement strain (sa lagay ng transverse waves) ng materyal, pabalik sa kinetic energy ng displacement velocity ng bumubuo sa medyum.
ito ay salin mula sa Ingles na pahina sa wikipedia na Longitudinal and transverse waves

Mga katangian ng sound waves

PInapaliwanag ang mga sound waves sa paglalarawan ng mga sinusoidal plane waves, na nilalarawan ng mga ito: dalas, haba ng wave (wavelength), bilang ng wave (wave number), lakas o lawak (amplitude), bigat ng tunog (sound pressure), pwersa ng tunog (sound intensity), bilis ng tunog, direksyon. Ang naaaninaw na tunnog ng isang tao ay may frequency na 20 Hz hanggang 20,000 Hz.
ito ay salin mula sa Ingels na pahina sa wikipedia na http://en.wikipedia.org/wiki/Sound#Longitudinal_and_transverse_waves
Mga lugar ng pagdadausan ng Palarong Olimpiko 2008

Ang mga sumusunod ay isang tala ng mga lugar ng pagdadausan ng paligsahan na gagamitin para sa Palarong Olimpiko sa Tag-init 2008.
Kolehiyo Santo Domingo

Ang Saint Dominic College ay isang isang kolehiyong paaralan na matatagpuan sa Basco, Batanes, Pilipinas.
Ito ay itinatag noong 1968 at kasalukuyang pinamumunuan ni Rev. Fr. Robert T. Young.
How Much Love

Ang How Much Love ay isang palabas sa telebisyon sa Timog Korea.
Sondra Locke

Si  Sondra Locke  (1944-2018) ay isang kilalang artista sa sining ng Pelikula at Telebisyon.
Uptar

Ang Uptar (Ruso: Уптар) ay isang lokalidad urbano (isang pamayanang uring-urbano o bayan) sa ilalim ng nasasakupang pampangasiwaan ng Lungsod ng Magadan sa Magadan Oblast, Russia. Populasyon: {{{1}}} (Paunang labas ng Sensus ng 2010); 2,311 (Senso 2002);
Sebastián Garza

Si Sebastián Garza ay isang artista sa Mehiko.
Mada Koi wa Hajimaranai

Ang Mada Koi wa Hajimaranai ay isang palabas sa telebisyon sa bansang Hapon.
Xinghua

Ang Lungsod ng Xinghua ay isang lungsod sa probinsiya ng Jiangsu sa bansang Tsina.
Zeus Salazar

Biograpiya

Si Dr. Zeus Atayza Salazar ay itinuturing “Ama ng Bagong Histograpiyang Pilipino”. Ipinanganak siya na panganay mula sa pitong magkakapatid sa Tiwi, Albay noong Abril 29, 1934 mula kayla Ireneo Salazar at Luz Salazar. Mula sa kanyang pag-aaral, at samakatuwid na pagtuturo sa Europa siya ay natuto na makapagsalita ang 10 na wika, at nakakapgsulat sa wikang Filipino, Bicolano, Ingles, Espanol, Pranses, Aleman, Italyano, Ruso, at Malayo.
Itinatag niya ang ADHIKA, Inc. at ang Sangguni ng BAKAS, Inc. Mas kilala siya sa kanyang pag-aaral ukol sa Pantayong Pananaw.
Pablo Montero

Si Pablo Montero ay isang artista sa Mehiko.
Carl Jung

Si Carl Gustav Jung (Aleman: [ˈkarl ˈɡʊstaf ˈjʊŋ]; 26 Hulyo 1875 – 6 Hunyo 1961) ay isang Suwisong sikyatriko at ang tagapagtatag ng sikolohiyang analitiko. Itinuturing si Jung bilang ang unang modernong sikyatriko na tumanaw sa psyche ng tao bilang "likas na relihiyoso" at gawin itong tuon ng eksplorasyon. Si Jung ay isa sa pinaka kilalang mga mananaliksik sa larangan ng analisis ng panaginip at simbolisasyon. Habang siya ay buhos na buhos na isang klinisyan, karamihan sa kanyang mga gawain noong nabubuhay pa ay naigugol sa panggagalugad ng mga lugar na tanhensiyal, kasama ang mga pilosopiya sa Silangan at sa Kanluran, alkimiya, astrolohiya, at sosyolohiya, pati na panitikan at mga sining.
Itinuring ni Jung ang indibidwasyon, isang prosesong sikolohial na nagiintegra ng mga magkakabaligtad kasama ang may malay-tao at walang malay-tao habang pinananatili pa rin ang kanilang awtonomiyang relatibo, na kailangan ng isang tao upang maging buo. Ang indibidwasyon ay ang pangsentrong konsepto ng analitikal na sikolohiya.
Maraming mga konseptong sikolohikal ay unang iminungkahi ni Jung, kasama ang arketipo, ang walang kamalayang kolektibo, ang kompleks, at sinkronisidad. Ang isang popular na instrumentong sikometriko, ang Indikador ng Tipo na Myers-Briggs (Myers-Briggs Type Indicator, MBTI), ay prinsipal na ginawa at pinaunlad batay sa mga teoriya ni Jung.
Stock Flower

Ang Stock Flower ay isang palabas sa telebisyon sa Timog Korea.